tomron87/hebrew-wikipedia-sentences-corpus huggingface dataset:
בקליפ בהמהפיקים, מל ברוקס לבוש כמו אדולף היטלר ושר ראפ על אירועי המפתח בחייו של היטלר בגרמניה הנאצית.
הסוף מתייחס לבריחתו לכאורה של היטלר לארגנטינה בתום מלחמת העולם השנייה (שמועה לא מבוססת אשר הופצה מספר פעמים בפורומים שונים).
אף על פי שזכה להצלחה מוגבלת בארצות הברית, הסינגל הגיע למיקומים גבוהים במצעדי המוזיקה של אוסטרליה ובריטניה ואף הגיע לשיא במקום השלישי במצעד המוזיקה של גרמניה ובמקום ה-12 במצעד הסינגלים הבריטי.
הוא אף הגיע למקום הראשון והשני בנורווגיה ושוודיה בהתאמה.
Today Is Your Day (בעברית: היום זה היום שלך) הוא סינגל שהוקלט על ידי הזמרת-יוצרת הקנדית שאניה טוויין.
הוא יצא לאור ב-12 ביוני 2011, על ידי חברת התקליטים מרקורי נאשוויל, כסינגל שלא מתוך אלבום.
את השיר הוציאה טוויין כשיר הנושא של סדרת הטלוויזיה "למה לא?
בשנת 1993, טוויין הוציאה את אלבום הבכורה שלה, Shania Twain, שמשך את תשומת לבו של המפיק המוזיקלי רוברט ג'ון "מאט" לאנג.
השניים שיתפו פעולה בכתיבת שירים באמצעות שיחות טלפון במשך שישה חודשים, ולאחר מכן יצרו קשר רומנטי.
לדברי טוויין, היא נכנסה לדיכאון ואיבדה את רצונה לחיות לאחר הגירושים שלהם.
לאחר תקופת דכדוך ארוכת שנים, החליטה טוויין להנפיק סדרת טלוויזיה חדשה: "למה לא?
עם שאניה טוויין", במסגרתו הקליטה, כתבה והפיקה את "Today Is Your Day".
פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2 מיליון השמעות.
אזורתאריך יציאהפורמטחברת תקליטיםמקורכלל העולם12 ביוני 2011הזרמת מוזיקה • הורדה דיגיטליתמרקורי נאשוויל
"Todo és la musica" (בעברית: "הכול זה מוזיקה") הוא סינגל שהוקלט על ידי הזמר הישראלי עומר אדם בהשתתפות המוזיקאי הספרדי צ'יקו קסטילו.
הוא יצא לאור ב-31 בדצמבר 2020, על ידי חברת התקליטים NMC, כסינגל שלא מתוך אלבום אולפן.
נכתב על ידי אדם, משה בן אברהם, אופק יקותיאל ואופיר עטר, והופק על ידי השלושה הראשונים.
הוא מבוצע בשפה הספרדית – שירו הראשון של הזמר בשפה זו (ב-2021 יצא "Dale Mami" עם ניקי ג'אם) – ומאדיר את אהבתו של אמן למוזיקה.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.8 מיליון השמעות.
הווידאו קליפ הרשמי פורסם ביום צאת השיר בערוץ היוטיוב הרשמי של אדם.
נכון לדצמבר 2025 יש לשיר למעלה מ-7.5 מיליון צפיות ביוטיוב.
אזורתאריך יציאהפורמטחברת תקליטיםמקורעולם31 בדצמבר 2020הזרמת מוזיקה • הורדה דיגיטליתNMC
Togg (בטורקית: Türkiye'nin Otomobili Girişim Grubu, "קבוצת הרכב הארגונית של טורקיה") היא חברה לייצור כלי רכב שבסיסה בטורקיה.
ייצור הדגם הראשון החל ב-29 באוקטובר 2022. הייצור מבוצע במפעל חדש שהוקם בעיירה כ-30 ק"מ מהעיר בורסה.
השיר נכתב והולחן על ידי אריק מרטין בשנות העשרה שלו, ביחד עם הגיטריסט פול גילברט שתרם לעיבודים המלודיים שלו מאוחר יותר.
קרדיט הכתיבה ניתן גם לדייוויד גרהאם, כותב שירים שעבד באותה תקופה עבור חברת התקליטים באותו זמן.
המילים נוצרו בהשראת בחורה שמרטין הכיר כשהיה צעיר יותר: "לבחורה הזו היו הרבה חברים שהתייחסו אליה כמו חרא.
רציתי להיות האביר בשריון נוצץ, רציתי להיות איתה.
היא לא רצתה את זה.
זה אף פעם לא בא לכדי מימוש." בזמן שהותו בדירתו של גילברט ברחוב יוקה בלוס אנג'לס, הוא ומרטין ערכו את היצירות שלהם.
למרטין הייתה בלדה בשם "להיות איתך".
לגילברט היה שיר רוק פסיכדלי בשם "Green Tinted Sixties Mind".
שניהם הרגישו ששני השירים היו חזקים מספיק כדי להיכלל באלבומם הקרוב, למרות היותו רוק בלבד.
ונכון למדי, השירים הללו נשארו לאורך הקריירה שלהם כלהקה וכאומני סולו.
במקור, "To Be with You" לא נועד לצאת כסינגל.
אבל אחרי שלפתע השיר התחיל להיות מנוגן ברדיו, הם היו צריכים לשחרר אותו.
חבר הלהקה בילי שיהאן (Billy Sheehan) אמר בראיון ב-1992: "מעולם לא התכוונו להוציא את 'To Be With You'.
אבל איזה בחור מה Lincoln, Neb פשוט התחיל לנגן את השיר, והשיר התחיל להימכר בטירוף, וזה התפשט לאומהה והלך לכל רחבי הארץ."
סטיבן תומאס ארלוויין מהAllMusic תיאר את השיר כ"בלדה של שירה בציבור במדורה".
לארי פליק מהמגזין בילבורד ציין כי "מעריצים של רוק כבד (headbangers) קיבלו מוזיקת פולק בסטראמר ההרמוני הזה." הוא הוסיף "מחיאות כפיים, פזמון של שירה בציבור מפתה, בעוד שקולו של האיש מקדימה אריק מרטין רק לעיתים נדירות נשמע מתוק יותר".
דוואני וקלארק מהמגזין קאש בוקס קראו לשיר "סינגל של מוזיקה אקוסטית (סינגל אנפלאגד), גיטרה אקוסטית, ושירה בציבור הרמונית." הם גם אמרו שמרטין "נשמע כמו הרוקר המובהק ומגובה באיזו בחירה מצוינת של גיטרה לא חשמלית של הגיטריסט פול גילברט, שמצליח להישמע מיומן מאוד ללא מקדחה חשמלית לבחירה".
ג'ניס גראזה מהמגזין אנטרטיינמנט ויקלי הרגיש כי "הבלדה הקטנה והפשוטה הזו" היא ללא ספק השיר הטוב ביותר באלבום.
ג'ונתן ברנסטיין מהמגזין ספין כתב "בשנה שלצערנו חסרה בלדות כוח מוחשיות, שלישיית המדרגים האלה רכבו על הסוס טרויאני שלהם לעבר פול פוזישן עם אחד הערכים העלובים ביותר של ז'אנר תמיד חסר עמוד שדרה - "To Be with You".
הקליפ הנלווה לשיר בוים על ידי ננסי בנט ומציג את הלהקה בהופעה בקרון רכבת.
הסרטון משתנה משחור לבן לצבע מסביב לחצי הדרך.
בילי שיהאן סיפר בראיון, "אפילו הקליפ שלנו נעשה בצורה סופר-זולה במיוחד.
כשאנחנו מספרים לאנשים כמה הוצאנו על הסרטון, הם לא מאמינים.
רכשנו את הסרטון הזה בזול.
לראות את השיר מביס את האקסטרווגנזה המיליון דולר של מייקל ג'קסון בMTV זה די מדהים."
אריק מרטין - קולות ראשיים.
פול גילברט - גיטרה אקוסטית, מחיאות כפיים, קולות רקע.
בילי שיהאן - גיטרה בס, מחיאות כפיים, תוף בס, קולות רקע.
פאט טורפיי - תוף מרים, תוף בס, מחיאות כפיים, קולות רקע.
"To Die For" הוא סינגל של הזמר/ת הבריטי/ת סם סמית'.
השיר יצא ב-14 בפברואר 2020 בהוצאת חברת התקליטים קפיטול רקורדס.
השיר נכתב על ידי סם סמית', ג'ימי נייפס וסטארגייט, והופק על ידי ג'ימי נייפס וסטארגייט.
נכון לאוקטובר 2023, השיר הושמע למעלה מ-63 מיליון פעמים ביוטיוב, ולמעלה מ-284 מיליון פעמים בספוטיפיי.
אזורתוארמכירותאוסטרליה (ARIA)2× פלטינה140,000קנדה (Music Canada)זהב40,000דנמרק (IFPI Danmark)זהב45,000מקסיקו (AMPROFON)זהב30,000נורווגיה (IFPI Norway)זהב30,000פורטוגל (AFP)זהב5,000שוודיה (GLF)זהב4,000,000הממלכה המאוחדת (BPI)זהב400,000ארצות הברית (RIAA)זהב500,000
To Drive the Cold Winter Away הוא אלבום האולפן השני של הזמרת-יוצרת הקנדית לורינה מק'קניט שפורסם בשנת 1987, בהוצאת חברת התקליטים קווינלן רוד.
האלבום הוקלט בהתבסס על זיכרונותיה של מק'קניט ומושפע "משירים ומזמורים שהוקלטו בכנסיות או באולמות גדולים, עשירים באווירה ומסורת ייחודיים משלהם".
כדי לתפוס ולשמר את האווירה הזכורה הזו, מק'קניט ניסתה לשמר את העיבודים ה"קלילים" וחגגה את היופי שבפשטות.
"To Paploma" הוא שיר יווני עממי פופולרי שכתב והלחין המוזיקאי היווני יורגוס מיצאקיס בשנת 1950. בישראל השיר הוקלט לראשונה בידי שלישיית אווזי הבר באלבומם "אווזי הבר" מ-1967, ועל ידי צמד הפרברים באלבומם "איסטמם בבאג'ים" מאותה שנה.
השיר התפרסם בביצוע של הזמר היווני-ישראלי אריס סאן, שהקליט אותו תחת השם "Paploma" באלבומו "אריס סאן – סיגל, בום פם, פפלומה" משנת 1970.
שלישיית "אווזי הבר", יהודה בדיחי, אריה פיין ואיבט דרו, הקליטו את השיר באלבומם היחיד משנת 1967.
צמד הפרברים הקליטו את השיר מתוך אלבומם "איסטמם בבאג'ים" משנת 1967.
הזמרת דורית פרקש שרה את השיר מתוך המופע שלה "חגיגה יוונית" בתוכנית האירוח "ריח מנטה" ששודרה בערוץ 33 בסוף שנות ה-90.
הזמרת עליזה אביב ובתה דין דין אביב, הקליטו את השיר מתוך אלבומם המשותף "ההופעה" משנת 2004.
הזמר אליאניס (אליהו מזרחי) ביצע את השיר נתוך "מחרוזת:פלמקיה" באלבום "נוסטלגיה יוונית - אוסף 2" משנת 2012.
הזמר הישראלי-יווני איזקיס משלב את השיר במופע שלו "אגדה יוונית" משנת 2012.
ברי סחרוף ולהקת "בום פם" ביצעו את השיר במופע לזכר אריס סאן בשנת 2013.
אסי יחיאל והאגדה היוונית ביצעו את השיר מתוך המופע "נערה ממש אוצר" משנת 2017.
יוני פוליקר, אחיינו של הזמר יהודה פוליקר, ביצע את השיר באפריל 2020, במסגרת שידורי "ישראל מחוברת" - מיזם של משרד התרבות ופמי-פרימיום תרבות לפריפריה.
הזמר היווני סטליוס קזנג'ידיס, שר אותו תחת השם "Stin Kaliva De Diki Mou" (בעברית: "הצריף שלי") בשנת 1965.
השיר בוצע על ידי טאקיס קראוליס ורנה סטלה מתוך הסרט היווני "פיפיס הבלתי מנוצח" משנת 1966.
הזמרת היווניה, ילידת האי איקריה, אלפת'ריה ארבניטאקי ביצעה את השיר באלבומה "Ektos Programmatos" משנת 1998.
הזמרת היווניה גליקריה הקליטה את השיר באלבום שיריה "I Glykeria Se Laika Kai Rempetika" משנת 2008.
האמן היווני איתיקון אקמאוטאטון (Ithikon Akmeotaton) ביצע גרסת כיסוי לשיר בשנת 2009.
הזמרת היווניה-פולניה מאיה סיקורובסקה ביצעה גרסת כיסוי לשיר בשנת 2011.
הזמר היווני גיורגוס צאליקיס ביצע גרסה לשיר בהופעה חיה בשנת 2014.
הזמר הרומני Ionut Galani הקליט את השיר באלבום "Greek Summer" משנת 2014.
ההרכב המוזיקלי הצרפתי Lolomis הקליט גרסה של השיר באלבום "Balkan Pulse" משנת 2014.
Together, Together הוא סיבוב ההופעות העולמי של הזמר-יוצר הבריטי הארי סטיילס, שנועד לקדם את אלבום הסולו הרביעי שלו, Kiss All the Time.
סיבוב ההופעות הוכרז ב-22 בינואר 2026 והחל ב-16 במאי 2026, עם סיומו המתוכנן ב-13 בדצמבר 2026. הסיבוב כולל חמישים הופעות בשבע ערים ברחבי העולם, ומתקיים במתכונת של רצף הופעות ממושך בכל עיר.
ההופעות נערכות באמסטרדם, לונדון, סאו פאולו, מקסיקו סיטי, ניו יורק, מלבורן וסידני, כאשר ניו יורק מהווה מוקד מרכזי עם שלושים הופעות במדיסון סקוור גארדן, ההופעות היחידות של סטיילס בארצות הברית בשלב זה של הסיבוב.
ב-22 בינואר 2026 הזמר הבריטי הארי סטיילס הכריז על סיבוב הופעות עולמי לשנת 2026 לקידום אלבום הסולו הרביעי שלו, הנושא את השם Kiss All the Time.
סיבוב ההופעות נקרא Together, Together וכולל סדרת הופעות ארוכות טווח במתכונת של רצף הופעות.
שלב ההופעות הראשון של הסיבוב יתקיים בין מאי לדצמבר 2026. במסגרת סיבוב ההופעות יופיע סטיילס אך ורק בשבע ערים ברחבי העולם במהלך שנת 2026. הערים שנכללות בסיבוב הן אמסטרדם, לונדון, סאו פאולו, מקסיקו סיטי, ניו יורק, מלבורן וסידני.
בניו יורק נקבעו 30 הופעות, כולן במדיסון סקוור גארדן, והן ההופעות היחידות של סטיילס בארצות הברית בשלב זה של הסיבוב.
בלונדון יתקיימו שש הופעות באצטדיון ומבלי, כחלק מהרצץ ההופעות בעיר.
בסך הכול כולל הסיבוב חמישים הופעות בשבע הערים שנבחרו והוא מקודם על ידי חברת Live Nation.
אמני החימום והאורחים בהופעות נבחרות כוללים את רובין, שאניה טוויין, Fcukers, ג'ורג'ה סמית', ג'יימי xx, פאושיי, סקיי ניומן ובייבי ג'יי.
הסיבוב משתף פעולה עם ארגוני צדקה, וברמה הגלובלית תינתן תמיכה לארגון Choose Love, עמו משתף סטיילס פעולה מזה כעשור.
בלונדון ייתרם סכום של ליש"ט אחת מכל כרטיס לארגון LIVE Trust, התומך במוזיקה קהילתית בבריטניה.
בניו יורק ימשיך סטיילס את שיתוף הפעולה עם ארגון HeadCount, ויתאפשר רישום להצבעה בבחירות במהלך ההופעות.
הסיבוב כולל יוזמות לצמצום ההשפעה הסביבתית, בשיתוף עם Green Nation של Live Nation.
Token ring (בתרגום מילולי - טבעת אסימון) הוא תקן לרשתות מקומיות המגדיר את התקשורת בשכבת הקישוריות של מודל ה־OSI ובשכבה הפיזית של מודל ה־TCP/IP.
רשתות Token ring עושות שימוש באסימון בגודל 24 סיביות המועבר בין המחשבים ברשת, כאשר רק מחשב שברשותו האסימון יכול לשדר.
האסימון מועבר בין המחשבים בסדר קבוע.
הסכם זה גורם לכך שאין התנגשויות ברשת, מצד שני עלולה להגרם הרעבה של תחנות (עלול להגרם מצב בו תחנה שצריכה לשדר לא מקבלת אסימון ולכן לא משדרת).
בכל רשת Token ring קיימת תחנה אחת שמוגדרת כ"תחנת ניטור פעילה" (Active Monitor - AM), תחנה זו אחראית על ניהול הצטרפויות והתנתקויות מהרשת ועל ניטור האסימון - התחנה מוודאת שקיים אסימון ברשת, וזאת מכיוון שאם עקב רעש על הקווים האסימון נפל הרשת תקפא (לא ייתכנו שידורים ללא אסימון).
בנוסף לתחנת הניטור הפעילה יכולות להיות ברשת "תחנות ניטור ממתינות" (Standby Monitor - SM) שייכנסו לפעולה במידה וייווצר נתק עם תחנת הניטור הפעילה.
תחנה חדשה שמעוניינת להתחבר לטבעת יוצרת קשר עם תחנת הניטור הפעילה.
זו מפנה אותה אל התחנה הבאה אחריה בשרשרת, ולאחר מכן מפנה את התחנה שלפניה אל התחנה החדשה.
על פי התקן של IBM רשת Token ring בנויה בטופולוגית כוכב (star), שבמרכזו מרכזת (hub) או מתג (switch).
מתגים "חכמים" שנועדו לעבוד ברשתות Token ring יודעים גם לזהות נפילה של אחת התחנות ולעדכן את סדר העברת האסימון בשרשרת בהתאם.
+מבנה מסגרת נתונים/בקרה (גודל שדה בסיביות)FSEDFCSDATA SADAFCACSD8832עד 4500x84848888
מסגרת (frame) נתונים או בקרה ברשת token ring מורכבת מ:
תוחם פתיחה (SD-Starting Delimiter) - 8 סיביות קבועות המודיעות על פתיחת מסגרת חדשה.
בקרת גישה (AC-Access Control) - 8 סיביות המורכבות מ -
3 סיביות המציינות את עדיפות המסגרת (ניתן לקבוע מראש תחנות שיוכלו לשדר בעדיפות גבוהה יותר וכך יקבלו את האסימון יותר מפעם אחת בכל מחזור)
סיבית אחת שמציינת האם החבילה היא אסימון או חבילת נתונים.
סיבית אחת שמציינת האם החבילה עברה דרך תחנת הניטור הפעילה (AM).
מסגרת בקרה (FC-Frame Control) 8 סיביות המצינות האם החבילה היא חבילת נתונים או חבילת בקרה, ואם היא חבילת בקרה מציינות את הפעולה שיש לבצע.
כתובת היעד ׁׁׁׂ(DA-Destination Address) 48 סיביות המציינות את כתובת ה־MAC של תחנת היעד.
כתובת המקור (SA-Source Address) 48 סיביות המציינות את כתובת ה־MAC של תחנת המקור.
נתונים (Data) - הנתונים שמועברים על ידי החבילה.
מסגרות נתונים נושאות מידע עבור פרוטוקולים בשכבה עליונה, בעוד שמסגרות בקרה מכילות מידע בקרה ואין להן נתונים עבור פרוטוקולים בשכבה עליונה.
מסגרות נתונים ובקרה משתנות בגודלן, בהתאם לגודל שדה המידע.
הגודל המקסימלי של שדה זה הוא 4500 בתים בקצב נתונים של 4Mbps.
רצף בקרה (FCS-Frame Check Sequence) - 32 סיביות המחושבות על ידי הפעלת פונקציה מתמטית על הנתונים ומשמשות לבדיקת תקינות הנתונים בתחנת היעד.
תוחם סיום (ED-Ending Delimiter) - 8 סיביות קבועות המודיעות על סוף המסגרת.
מצב המסגרת (FS-Frame Status) - 8 סיביות המשמשות לבקרה שהנתונים אכן הגיעו ליעדם.
תחנת הניטור הפעילה ותחנות ממתינות
תחנת הניטור הפעילה אחראית על מתן רשות השידור לתחנות האחרות ברשת על ידי העברת האסימון ביניהן.
כל תחנה אחרת ברשת Token Ring היא תחנת ניטור ממתינה.
בחירת תחנת הניטור הפעילה מתרחשת כאשר מתקיים אחד ממקרים הבאים:
נמצא שסיגנל מסוים אבד בטבעת.
תחנה אחרת בטבעת לא מצאה את תחנת הניטור הפעילה, או לאחר זמן מסוים שעובר מבלי שאחת התחנות קיבלה את האסימון ב-7 השניות האחרונות.
התחנה עם ה-MAC הגבוה ביותר ברשת נקבעת להיות תחנת הניטור הפעילה.
שאר התחנות ברשת נקבעות להיות תחנות ניטור ממתינות.
תפקידיה של תחנת הניטור הפעילה כוללים גם:
הכנסת השהיה של 24 סיביות לטבעת כדי להבטיח שיהיה מספיק מרחב לאסימון להשלים את המעגל.
הבטחת שלמותה של הטבעת על ידי העברת האסימון בכל התחנות בזמן פנוי בו אף מסגרת לא משודרת.
Tommy ("טומי") היא אחת משלוש אופרות-הרוק המלאות של להקת The Who, והיצירה הראשונה אשר מתוארת כ"אופרת רוק".
בכמה תיעודים מוקדמים היא נקראת "טומי (1914–1984)".
האופרה נכתבה על ידי גיטריסט הלהקה פיט טאונסנד, ובנוסף ישנם שני קטעים שהוספו ליצירה אשר נכתבו על ידי בסיסט הלהקה ג'ון אנטוויסל.
קטע אחד, שנכתב על ידי פיט טאונסנד, מיוחס בטעות למתופף הלהקה קית' מון.
שיר מוקדם יותר של אמן הבלוז סוני בוי ויליאמסון הוכנס אל תוך האופרה.
היא יצאה לאור ב-1969 וזמן ההרצה שלה הוא 74 דקות.
בשנת 1975 יצא לאקרנים הסרט "טומי", בבימויו של קן ראסל, אשר התבסס על האלבום.
בסרט השתתפו חברי להקת The Who, ובנוסף הופיעו כוכבים כגון: אריק קלפטון, ג'ק ניקולסון, טינה טרנר, אוליבר ריד, אן-מרגרט ואלטון ג'ון.
בשנת 2003 העניק ערוץ הטלוויזיה VH1 לטומי את המקום ה-90 במצעד האלבומים הטובים ביותר.
קפטן ווקר, חייל בריטי במלחמת העולם הראשונה, מוכרז כנעדר ומאמינים כי נהרג במלחמה.
אלמנתו, גברת ווקר, יולדת את בנם, טומי.
שנים לאחר מכן, קפטן ווקר חוזר במפתיע הביתה ומגלה שאשתו מצאה מאהב חדש ושניהם חוגגים את ערב השנה החדשה של שנת 1921. האב, בהתקף זעם, רוצח את המאהב מול עיניו הנחרדות של טומי.
כדי להסתיר את שהתרחש, אמו ואביו של טומי כופים עליו להאמין שהוא "לא ראה דבר, לא שמע דבר ולא יאמר דבר על מה שקרה לאף אחד".
בעקבות הטראומה שחווה, הופך טומי להיות עיוור, חירש ואילם, באופן פסיכוסומטי.
שנות ילדותו והתבגרותו של טומי חולפות, כשהוא בקושי זז ולא מגיב לסביבתו.
טומי נתון להתעללויות מצד קרובי משפחה שונים, ללא יכולת לעצור בעדם או להגיב.
בשלב מסוים מסתבר שיש לו כישרון למשחק הפינבול, ובמהרה הוא נהיה אשף במשחק.
בעקבות זאת הוא מתחיל לצבור עדת מעריצים פנאטיים, בדיוק כמו כוכב רוק (מה שמצביע שהסיפור הוא סאטירה על הקריירה של האמן עצמו).
הוא נרפא בסופו של דבר על ידי כך שרופא מציב אותו מול ראי, ואמו, אשר שמה לב כי הוא מסוגל לראות את בבואתו במראה, מנפצת את המראה מתוך תסכול על שטומי אינו מגיב לקריאותיה.
כל מגבלותיו של טומי נעלמות כלא היו, והוא חוזר לתפקוד נורמלי.
הבראתו של טומי והפיכתו לאלוף פינבול, גורמות לו להרגיש תחושות נעלות והוא מנסה להנהיג את מאמיניו-מעריציו לגאולה, אך חוסר שביעות הרצון של מעריציו ממצבם העלוב והנחות גורם להם למרוד נגדו.
בגרסת האלבום המקורית האלבום הוא יותר ציורי ומעורפל, ופרטים חשובים נחשפו על ידי טאונסנד בראיונות.
כאשר עיבודים נוספים לאופרת הרוק הופיעו, כמה פרטים הוכנסו או שונו.
(לדוגמה, בסרט, מסגרת-הזמן שונתה למלחמת העולם השנייה ולשנת 1951, והמאהב הוא זה שהורג את האב ולא להפך).
מבחינה מוזיקלית, האלבום המקורי הוא תשבץ של סגנונות פופ-רוק, אשר באופן כללי מבוססים על הגיטרה האקוסטית של פיט טאונסנד ונבנים על עוד תוספות של שלושת חברי הלהקה האחרים עם כלי נגינה שונים, כולל גיטרת באס, גיטרות אקוסטיות וחשמליות, פסנתר, אורגן, גונג, קרן-יער, קולות הרמוניים משולשים ומדי פעם כפילויות בשירה.
למרות העושר בכלי הנגינה, הצליל נוטה להשמע "שומם", במיוחד בהשוואה לעבודות המאוחרות יותר של הלהקה.
חלק מכלי הנגינה מופיעים לזמן קצר מאוד: ה"אנדרטורה" הארוכה (עשר דקות באורכה) כוללת תקיעה יחידה בקרן-היער, וכשהכל מעובד ביחד כלים רבים נשמעים בגבהים ועצמות שונות, ודורשים האזנה זהירה על מנת לזהותם.
טאונסנד "משחק" עם הפריטה בגיטרה עם "האקורדים החזקים" (Power Chords) שלו, והריפים הבוטים בגיטרה שלו גורמים לגיטרה להשמע כמעט כמו צ'מבלו.
התיפוף של מון נשלט עם כמה רגעים דרמטיים; גיטרת הבאס של אנטוויסל תומכת במנגינות, ומדי פעם גם מתפקדת ככלי ראשי.
דאלטרי מתנודד ומתייהר עם התפקיד שלו כסולן ראשי, אבל חולק תפקיד זה עם חברי להקה אחרים במספר מפתיע של שירים.
העניין של טאונסנד בסינתיסייזרים לאחר מכן מנובא בשימוש שלו בקולות מוקלטים אשר מורצים מהסוף להתחלה, דבר אשר נותן קולות שורקים ומצייצים בשיר "מסע מופלא"; באותה הרצועה זמרי הרקע מנסים לחקות קולות של שחפים.
"מסע מופלא" יכול להיחשב כנקודת המפתח של "טומי", מכיוון שמילות השיר הכרחיות על-מנת להבין את עלילת אופרת-הרוק (מעבר לקו העלילה השטחי).
הרצועה "לך למראה" היא נקודת השיא של אופרת-הרוק, מבחינה מוזיקלית ומבחינה דרמטית: המסורת טוענת כי בסיבוב ההופעות של המופע בזמן ביצוע השיר הקהל היה נעמד באופן ספונטני, ונשאר עומד עד לתום המופע, בעודם מקשיבים בדממה - בניגוד לטבע המעריצים המקובל בהופעות של להקת "המי".
"אנו לא נקבל זאת / ראו אותי, חושו אותי / בהאזינינו לך" היא התרת הסבך של עלילת אופרת-הרוק, עם החזרה התמוהה למצב הקודם של הסיפור, אשר מתוחזק על ידי חזרה ל"ריף" מהאוברטורה ומ"לך למראה" בסופה, במקום לעמעם את השיר עד לשקט מוחלט וסיום המופע.
חלקים מסוימים באופרת-הרוק חוזרים על עצמם, על מנת לשוות לאופרת-הרוק עקביות.
הרצועות "אוברטורה", "אשף הפינבול", "אני חופשי", ו"ראו אותי, חושו אותי" בחידושים הופצו כתקליטי שדרים וקיבלו כמות ראויה לציון של זמן אוויר.
"אשף הפינבול" הגיע להיות אחד מעשרים השירים המושמעים ביותר במצעד הפזמונים האמריקאים, ולאחד מחמשת השירים המושמעים ביותר במצעד הפזמונים הבריטי.
"ראו אותי, חושו אותי / בהאזינינו לך" נחת גם הוא באחד מעשרים המקומות הראשונים במצעד הפזמונים האמריקאי, ו"אני חופשי" היה אחד מארבעים השירים המושמעים ביותר במצעד הפזמונים האמריקאי.
האוברטורה כוסתה על ידי הרכב בשם "קיבוץ ההמונים" (The Assembled Multitude), וזכה לזמן אוויר רב.
"טומי" הוכנס להיכל התהילה של גראמי בשנת 1998.
ההתעללות בצעיר המתוארת בצורה כה קיצונית בסיפור גרמה למהומה רבה כשיצא לאור לראשונה, אף על פי שהיו השערות על "השאלת" עלילת הסיפור מהסרט "הדברים היפים" (1968), ראאל (1967) ו"בזריזות כשהוא לא נמצא" (1966).
כמה שנים לפני שהאלבום יצא, הסביר פיטר טאונסנד את רעיונותיו, וכנראה שחשב על מבנה והרכב אופרת-הרוק בזמן ריאיון מפורסם במגזין "רולינג סטון".
ג'ון אנטוויסל טען שנים לאחר ההוצאה לאור של אופרת-הרוק שהוא מעולם לא הקשיב ליצירה, מכיוון שמאס בה לאחר הקלטות חוזרות ונשנות.
ניתוח עלילת האופרה לפי הרצועות
Overture ("אוברטורה"): כמו באופרה קלאסית, האוברטורה היא הקטע הכליי המהווה את המבוא ליצירה.
במקרה הזה הקטע כולל לחנים מכל האופרה שמתנים את המוזה (בדומה לארבעת מנגינות-הנושא בשיר I Am the Sea הפותח את אופרת הרוק השנייה של "המי", "קואדרופניה").
בסוף הקטע מסופר על קפטן ווקר (Captain Walker) שנעלם מעבר לקווי האויב במלחמת העולם הראשונה, בעוד בנו שטרם נולד לעולם לא יכיר אותו.
It's a Boy ("זהו בן"): גולש מהאוברטורה אל קטע קצר המתאר את לידתו של טומי.
1921: מספר שנים לאחר המלחמה חוזר קפטן ווקר במפתיע לביתו ומוצא כי אשתו חיה עם מאהב חדש.
בין השניים מתפתח קרב, ובמהלכו הורג האב את המאהב.
טומי הוא העד היחיד לאירוע, והוריו מפצירים בו כי לא ראה כלום, לא שמע כלום, ושלא יאמר כלום לאף אחד על מה שקרה.
דבר זה גורם לטומי לסבול מטראומה קשה שתוצאותיה יבואו בהמשך.
Amazing Journey ("מסע מופלא"): ברצועה הזו מסתבר כי בעקבות הפצרות הוריו, טומי הפך לילד חירש, אילם ועיוור.
ניתן לומר כי יש כאן מסר על טראומות ילדות שילדים עוברים בגלל הוריהם או בגלל יחסם של בני אדם באופן בלתי זהיר כלפיהם (אולי בעקבות העבר המעורפל של טאונסנד וההתעללות שעבר).
אפשר להבין כי לא מדובר עוד בילד רגיל.
התחושות שלו הן ייחודיות והוא חי לו בעולם קוסמי שרק הוא מודע לו.
בחזיונותיו הוא מתוודע לאדם בעל זקן מוזהב הלבוש בגלימה כסופה ונוצצת, ככל הנראה תחזית לבאות.
סופו של השיר נאמר "הוא מנהיגכם, הוא המדריך שלכם, אל המסע המופלא נמריא יחדיו", אפשר להבין כי הילד הזה צפוי לגדולות.
Sparks ("ניצוצות"): קטע אינסטרומנטלי המדמה את תחושותיו של מי שאינו רואה, אינו שומע ואינו מדבר, שכל מה שהוא חש או יכול להגיב אליו הוא הדמיון האישי שלו.
Eyesight to the Blind ("מתן ראייה לעיוורים"): דמות אקראית בסיפור שמספרת על אישה אשר בעזרת כוחותיה יכולה בעזרת אהבתה להביא מאור עיניים לעיוור, כשהיא מתנערת, האילם מדבר, ובעזרת לחשושיה החירש שומע.
יכול להיות שזו תחזית להמשך לקראת "מלכת החומצה".
את הקטע הזה באופרה כתב אמן הבלוז סוני בוי וויליאמסון.
Christmas ("חג המולד"): נקודה משמעותית בסיפור, לטומי ולקשורים לו.
במהלך חג המולד הוריו המתוסכלים של טומי מתלוננים על נכותו של הילד, על כך שאינו יודע אפילו מיהו ישו או מהי תפילה.
הקטע מבקר את החברה האנושית, שמתנכרת לאלו אשר אינם מייחסים עצמם לדת, ובמקרה של טומי, שאינו יכול לכך, לא ניתן "להציל את נשמתו מהקבר הנצחי" כפי שההורים חוששים.
טומי יושב במרכז החדר, כשכל האורחים סביבו והוא מנותק לחלוטין.
שיא הקטע מתרחש כשהאב פונה אל טומי בזעקות יאוש, "טומי, אתה שומע אותי?" פעם אחר פעם, וטומי, בדמיונו, עונה לו: "הבט בי, חוש בי, גע בי, רפא אותי".
האב ממשיך בתחינותיו, ולא שומע את טומי, שככל הנראה נמצא מעבר למחסום פסיכולוגי שמונע ממנו להביע את תגובותיו, שהוא התוצאה של המצוקה שבה הוא שרוי.
Cousin Kevin ("בן הדוד קווין"): אל העלילה מצטרפת דמות נוספת, בן דודו הבריון של טומי, קווין, שבהיעדרם של ההורים מתעלל בטומי בכל דרך אפשרית, בעוד טומי אינו יכול להתנגד לו.
בדרך זו של הצגת התעללות קשה בילד חסר אונים, המאזין יכול להזדהות עם הכאב של מי שלא יכול לגונן על עצמו וגם לא יכול לזעוק לעזרה בשעת מצוקה.
הקטע נכתב על ידי ג'ון אנטוויסל.
The Acid Queen ("מלכת הסמים"): לאחר שהוריו של טומי מבינים כי לעולם לא יחווה אהבה, הם לוקחים אותו לזונה צועניה, המכונה "מלכת הסמים", אשר מבטיחה להפוך את הילד לגבר ולהוציא ממנו את המיטב.
לאחר הטיפול טומי יוצא מלא חיים מאי פעם לאחר שחווה יחסים בפעם היחידה שאולי תתאפשר לו.
Underture ("אנדרטורה"): קטע אינסטרומנטלי נוסף, שחותם את המחצית הראשונה של אופרת הרוק.
הוא נשמע כמו קודמו, "ניצוצות", אך יותר ארוך, וגם הוא מנסה להציג את תחושותיו של טומי, לאחר שחווה כל כך הרבה, ובמיוחד בנקודת השיא כשחווה התנסות מינית ראשונה, ובתוכו מתקיימת סערת רגשות חזקה מאי פעם.
Do You Think It's Alright ("זה בסדר לדעתך?"): ההורים רוצים לצאת לזמן מה מהבית, ומתלבטים אם להשאיר את הדוד ארני, שהוא כנראה אדם מפוקפק, להשגיח על טומי.
Fiddle About ("שעשוע"): טומי מתוודע אל דודו המרושע ארני, שכמו בן הדוד קווין, מנצל את הנער הכנוע לצרכיו האפלים ולהשתעשעות בבית בעוד טומי לא יכול לעשות דבר.
גם שיר זה נכתב על ידי ג'ון אנטוויסל.
Pinball Wizard ("אשף הפינבול"): מתגלה כי טומי ניחן בכישרון מיוחד במשחק הפינבול, כשהוא שובר שיאים ומנצח את 'אשף הפינבול' הנוכחי, שהוא זה ששר את השיר.
כיוון שטומי מנותק משאר החושים הבסיסיים, הוא כנראה פיתח לעצמו חוש מגע רגיש במיוחד לתנועות הכדור המתכתי, ובסבלנות מתמדת הוא משיג לעצמו שם בתחום.
There's a Doctor ("ישנו רופא"): אביו של טומי מגלה כי יש בעיר רופא שאולי יכול לרפא את טומי.
ההורים מחליטים לקחת אותו אליו כבר מחר.
Go to the Mirror ("גש אל המראה"): קטע זה אולי מהווה את שיא הדרמה באופרה, כשהרופא מאבחן כי טומי תמיד היה מודע למה שקורה סביבו ולניסיונות לדבר אליו, אך מחסום פסיכולוגי במוחו אינו מאפשר לו לענות.
בזמן המפגש עם הרופא, נשמעת המנטרה המתמשכת של טומי במצוקה מתמדת "הבט בי, חוש בי, גע בי, רפא אותי", שמראה כי הוא מנסה לתקשר עם סובביו.
בשלב מסוים שולח הרופא את טומי לעמוד מול המראה המהווה מטפורה למחסום שלו.
האב נרגש מהחדשות ותוהה מה חש טומי ברגע זה, וטומי, בדמיונו, עונה, "כשאני מקשיב לך, אני מקבל את המוזיקה; כשאני בוהה בך, אני מקבל את החום; כשאני צועד אחריך, אני מטפס על ההר; אני מתרגש למרגלותיך", אך תגובותיו אינן נשמעות.
Tommy Can You Hear Me ("טומי, אתה שומע אותי?"): במאמץ אחרון, ההורים ממשיכים לנסות להוציא מבנם תגובה לאחר התגלית של הרופא, אך הוא אינו עונה להם.
Smash the Mirror ("נפץ את המראה"): לאחר כישלון הניסיון האחרון, אמו של טומי, זועמת ומתוסכלת על כך שבנה אינו מגיב לה, צועקת עליו ומאשימה אותו שאינה מגיב לקריאותיה אך הוא כן בוהה בהשתקפותו, ותוהה איך המראה משפיעה עליו.
ברגע של זעם בלתי מרוסן היא מנפצת את המראה מול טומי.
Sensation ("סנסציה"): ברגע זה, המחסום הפסיכולוגי של טומי, מתנפץ בתגובה להתנפצות המראה.
טומי חוזר להכרה לאחר שנים ארוכות בהן היה מבודד בתוך עצמו.
מודע לעוצמת הנס, הוא מייחס לעצמו כוח של אל, בטענה שהוא סנסציה, ופונה אל כל האנשים בטענה זו.
Miracle Cure ("תרופת פלא"): שיר קצר המושר מפיו של מוכר עיתונים, המדווח על מהדורה מיוחדת של העיתון לרגל הנס המופלא שקרה לאשף הפינבול.
ככל הנראה, מרגע זה, טומי נהיה גיבור על, משאת נפשו של כל אדם ואדם.
Sally Simpson ("סאלי סימפסון"): שיר המתאר סיפור שלם על נערה צעירה מבית עשיר, שלמרות איסור אביה בורחת אל אחת מהרצאותיו של טומי, בתקווה לזכות באהבתו.
באותו ערב, כשטומי עולה לבמה להרצאה, והקהל נרגש מהמשיח שלהם, סאלי עולה על הבמה ורצה אל טומי.
היא מספיקה לגעת בפניו עד שאחד השומרים משליך אותה בגסות מן הבמה.
כמו כל משיח אחר, טומי מאס בחומריות של העולם, כולל תענוגות כמו נשים, וכעת הוא נתון רק לאמונה הרוחנית שלו.
I'm Free ("אני חופשי"): טומי הוא אדם חופשי ופועל לפי הרוח, ולאחר שראה את האור, בכוונתו להעביר את תורתו אל שאר האנשים.
על אף כי הדבר נשמע בלתי אפשרי לרבים, הוא טוען כי פעמים רבות "המשיח הפנה את אצבעו אל כיוון הדלת, ולאף אחד לא היה האומץ לעזוב את המגדל".
ההמון שואל אותו מה צריך לעשות כדי לבוא אחריו.
Welcome ("ברוכים הבאים"): טומי מתחיל ליישם את תוכניתו הרוחנית להביא את האנשים לדרגה רוחנית גבוהה כמו זאת שאליה הגיע בעצמו.
הוא מתחיל לגייס כל אחד ואחד לבוא אל ביתו, בפיתויים ששם יהנו ויהוללו יום וליל.
הוא מצווה על כל אחד לגייס איתו עוד אנשים במטרה להביא כל אדם אפשרי אל ביתו, וכשהמקום כבר אינו מספיק להכיל את כולם, הוא מרחיב את ביתו לאחוזה מפוארת שם מאוכסנים כולם.
Tommy's Holiday Camp ("מחנה הנופש של טומי"): הדוד ארני מברך את כל הנאספים אל המחנה של טומי, כשבכוונתו להפוך את תוכניתו הרוחנית של טומי לעסק ממוסחר, וככל הנראה, זה מה שהמחנאים מצפים מהמקום.
למרות שיש החושבים כי קית' מון כתב את השיר הזה, מדובר בטעות: פיט טאונסנד כתב את השיר ואילו מון רק הגה את הרעיון לקטע זה בסיפור (מה שאכן ניכר בשיר עצמו).
We're Not Gonna Take It ("לא נסבול זאת"): השיר האחרון ונקודת השיא של אופרת הרוק.
טומי מסביר את עצמו למחנאים, ומפרט להם כי אם ברצונם להגיע אל הגאולה, עליהם לשחק פינבול, לאטום את אוזניהם, לכסות את עיניהם ולתחוב לפיהם פקק שימנע מהם לדבר.
במהלך ההכנות הוא מסלק את אלו שאינם נראים לו כמוכנים לפעול כמוהו או שאינם לפי רוחו.
הדבר מעורר תגובות ומספר מחנאים מתחילים להתמרד נגדו, כי אינם מוכנים לשאת השפלות כאלו.
ככל הנראה ציפו למשהו יותר חומרי מאשר טקסים כאלו.
טומי אינו מגלה עניין רב בהם וממשיך בשלו, מדריך את האנשים המנוטרלים משמיעה, דיבור וראיה אל משחק הפינבול.
בנקודה זו, כשהמחנאים מגלים אכזבה מתוכניתו של טומי, הם מתמרדים נגדו בטענה כי אין הם מעוניינים בשום דת.
הם משחיתים את המחנה, פוגעים בטומי ומשאירים אותו לבדו, כפי שהיה בהתחלה.
פה יש ביקורת קשה נגד החברה המודרנית, שמעוניינת רק בחומריות, ואינה מעוניינת בדברים המשמעותיים מעבר לפני השטח, וכן גם על תהילת רגע, כמו שעובר טומי, מרגע גילויו כנער פלא עד לרגע בו מעריציו מפנים לו גב ונוטשים אותו.
לאחר הנטישה, טומי נותר בודד, קורא בתחינה למגע אדם שירפא אותו ממכאוביו, כשלבסוף הוא מסתגר בחזרה לתוך עולמו המנותק מסביבתו, ונעטף שוב בחזיונותיו.
Tomorrow Never Knows (בתרגום חופשי לעברית: המחר לעולם אינו יודע) הוא שיר של להקת הביטלס מהתקליט Revolver שהוצא בשנת 1966. על אף שהוא השיר האחרון באלבום, הוא השיר הראשון ממנו שהביטלס הקליטו.
זהו גם השיר הראשון עליו עבד ג'ף אמריק כמפיק.
למרות הקרדיט המשותף לג'ון לנון ופול מקרטני, למעשה כתב ג'ון לנון את השיר לבדו.
המילים בשיר הן ציטוטים מתוך ספר המוות הטיבטי, ובהיותו שיר רוק פסיכדלי ישנם גם אפקטים רבים ומיוחדים: קולות שונים מנוגנים לאחור בלופים, גיטרה מנוגנת לאחור, לנון שר דרך מגאפון ועוד.
Tomorrow הייתה להקת רוק פסיכדלי בריטית שפעלה בעיקר בשנים 1967–1968. על אף שמבקרי הרוק, ובעיקר השדרן הנודע ג'ון פיל העריכו מאוד את הלהקה, היא לא הצליחה מבחינה מסחרית כחלוצות אחרות של הרוק הפסיכדלי בזמנה, כמו פינק פלויד וסופט מאשין.
חברי הלהקה היו סטיב האו (גיטרה), קית ווסט (שירה), ג'ון "ג'יוניור" ווד (בס) וג'ון "טווינק" אולדר (תיפוף).
הם ניגנו גרסאות כיסוי למוזיקת רוק, נשמה ורית'ם-אנד-בלוז תחת שמות שונים (The In Crowd, Four Plus One), עד שהחליטו ליצור מוזיקה בעצמם תחת השם "טומורו" ("מחר").
ההקלטה הראשונה של הלהקה הייתה ב-21 בספטמבר 1967 במסגרת תוכניתו של ג'ון פיל ברדיו BBC One.
היא הייתה אמורה להשתתף בפסקול הסרט "יצרים" של מיכלאנג'לו אנטוניוני, אבל בסופו של דבר השתתפו בסרט היארדבירדס.
חברי הלהקה השתתפו בסרט אחר, אבל גם שם הוחלט בסופו של דבר להשתמש בלהקה אחרת.
להיטם הגדול ביותר הולחן על ידי קן ברג'ס ב-1967 ונקרא "My White Bicycle".
ב-1970 הצטרף גיטריסט הלהקה, סטיב האו, ללהקת יס.
Tonight הוא אלבום אולפן של המוזיקאי דייוויד בואי משנת 1984.
באלבום מתארחים הזמרת טינה טרנר בשיר הנושא, ואיגי פופ בשיר Dancing with the Big Boys.
כמו כן כלולה בו גרסת כיסוי של בואי לשיר God Only Knows של להקת The Beach Boys.
בואי קיווה לשחזר את ההצלחה של האלבום הקודם Let's Dance, אותו הוציא שנה קודם לכן, אך Tonight לא עמד בציפיות.
הווידאו קליפ החדשני של השיר Blue Jean נמשך 21 דקות.
קליפ זה זיכה בואי בפרס גראמי היחיד שלו.
כל השירים - דייוויד בואי למעט הערות בסוגריים:
4:11 - Don't Look Down (איגי פופ, ג'יימס ויליאמסון)
3:08 - God Only Know (בריאן וילסון, טוני אשר)
2:34 - I Keep Forgettin (ג'רי ליבר, מייק סטולר)
דרק ברמבל: גיטרה בס, גיטרה, סינתיסייזר, קולות רקע
רובין קלארק, ג'ורג' סימס, קרטיס קינג: שירה
סטנלי הריסון: סקסופון אלט, סקסופון טנור
לני פיקט: סקסופון טנור, קלרינט
אריף מרדין: תזמור מחרוזות Synthesizers
טינה טרנר: שירה - Tonight
Tomtom היא יצרנית הולנדית של מערכות איכון עולמיות (GPS) המתמחה במיוחד בייצור מערכות GPS לשימוש אזרחי כגון מערכות ניווט והתמצאות למכוניות פרטיות.
בשנת 2008 רכשה החברה את יצרנית המפות הדיגיטליות "Tele Atlas" עבור 2.9 מיליארד יורו.
מטה חברה ממוקם באמסטרדם שבהולנד.
בשנת 1991 אנשי העסקים ההולנדים פיטר פרנס פאוולס ופיטר חילן ייסדו את חברת "Palmtop" בהולנד.
בתחילת דרכה של החברה היא התמקדה בפיתוח של יישומים עבור הדור הראשון של מחשבי כף היד.
באותה העת רוב היישומים שהחברה פיתחה היו מיועדים לשימוש עסקי, אך לאור הביקוש הרב של יישומים מסוג מארגנים אישיים, החברה החלה להתמקד בפיתוח של יישומים מסחריים כגון מילונים, יישומים פיננסיים שונים, משחקי וידאו ויישומי GPS לחישוב תוואי הדרך המהיר ביותר לבעלי מכוניות.
יישומים אלה החלו להימכר ברחבי העולם.
שוק היישומים של מחשבי כף היד התרחב במהירות, במיוחד לאחר ההצלחה הרבה לה זכה מכשיר הפאלם פיילוט בשנת 1996 ובעקבות כניסתה של חברת מיקרוסופט לשוק מכשירי כף היד אשר החלה לשווק מכשירי כף יד מבוססי מערכות ההפעלה חלונות.
חברת Palmtop פיתחה באותה העת יישומים עבור כל המכשירים הללו.
בשנת 2001 שינתה החברה את שמה ל"TomTom".
באותה העת השיקה את יישום הניווט "TomTom Navigator" עבור מכשירי כף יד מבוססי מערכת ההפעלה Palm OS.
היישום זכה להצלחה רבה ברחבי העולם.
כאשר באביב 2003 יצאה לשווקים הגרסה הבאה של היישום – ה-"TomTom Navigator 2", כבר היה ברור כי יש ביקוש רב למכשירי GPS ייעודיים בקרב לקוחות אשר אינם מחזיקים במחשב כף יד.
בעקבות כך, באביב 2004 יצא לשווקים מכשיר ה-GPS הייעודי " TomTom Go", מכשיר ה-GPS הייעודי הראשון של החברה שהכיל מערכת ניווט לרכב בלבד.
בסתיו 2004 הכריזה החברה על שחרור היישום "TomTom Mobile" לשווקים – מערכת ניווט חדשה שניתן להפעילה מהטלפון הסלולרי.
"Tonight" (בגרסה העברית, לפי תרגום אהוד מנור: "עכשיו") הוא שיר ידוע מתוך המחזמר "סיפור הפרברים" שהוצג לראשונה בברודוויי בשנת 1957. השיר, שפורסם לראשונה שנה קודם לכן, הוא פרי שיתוף פעולה של ליאונרד ברנשטיין שהלחין את השיר וסטיבן סונדהיים שכתב את המילים.
השיר הוא דואט, המבוצע על ידי זוג האוהבים טוני ומריה, כאשר טוני מגיע אל ביתה של מריה, בסצנת ה"מרפסת" הידועה.
זמן קצר לאחר שהוא מבצע את השיר "מריה", השיר מופיע במחזמר פעם נוספת, בסצנה החמישית אך בגרסה שונה.
סיפור הפרברים, אינו מאופיין באחידות מבחינה מוזיקלית.
כך, לקטעים שונים במחזמר, סגנון מוזיקלי שונה.
עם זאת, שיר זה נודע בארבעת האינטרוואלים שלו, ומוזיקת רקע אשר מתחילה בסולם פנטטוני המתפתח למפתח מערבי.
השיר זכה לפרסום מחודש בשנת 1961 כאשר יצא כסינגל של פורנט וטיצ'ר (Ferrante & Teicher) שהגיע למקום ה-8 בבילבורד הוט 100, ובמקום ה-2 במצעד בילבורד Adult Contemporary.
לשיר נפוצו גרסאות כיסוי רבות, כשבין המבצעים השונים ניתן למנות את: אדי פישר, We Five, אדי האריס, שרה ברייטמן, ג'וני מאטיס, אנדי ויליאמס, הצלליות, ננסי וילסון, אנדרה פרווין, בליין אנדרסון, סמי דייוויס ג'וניור ולטיטיה חירארדס.
גם שירלי באסי הקליטה את השיר בשנת 1962, והוא הגיע למקום ה-21 במצעד באנגליה, מה שהפך גרסה זו ליחידה שנכנסה למצעד הבריטי.
גרסת כיסוי נוספת לשיר נערכה בסדרה המוזיקלית Glee, בפרק "Preggers".
השיר Tonight מופיע פעם נוספת בסדרה בפרק החמישי בעונה השלישית, אז שרים אותו כדואט, ליאה מישל ודארן כריס.
השיר הושמע בתוכניתו של אד סאליבן, המופע של אד סאליבן בביצוע של קרול לורנס ולארי קרט.
השיר מופיע כפסקול בסרט המצויר קשה להיות חרק!
|כותב=טוני בנקס, פיל קולינס, מייק ראת'רפורד
במצעדים השיר נבחר למקום ה-3 בארצות הברית אולם בבריטניה נבחר למקום ה-18. השיר הוא הסינגל הרביעי מ-Invisible Touch.
השם המקורי של השיר היה "Monkey, Zulu".
הסינגל כלל את השיר עצמו בעריכה (4:32) והחלק הראשון של היצירה Domino.
כמה עותקים של הסינגל כללו בבי-סייד את החלק האחרון של Domino ("The Last Domino").
עותקים אחרים של הסינגל כללו את הסינגל Paperlate אשר נכלל במיני אלבום של ג'נסיס, 3X3. והגרסה של Tonight, Tonight, Tonight בגרסת הסינגל 12 אינץ' אשר נמשכת 11 דקות.
גרסת ההופעה של השיר מה-DVD Live at Wembley Stadium כללה בבי-סייד את הסינגל Tell Me Why.
השיר בוצע בהופעות אשר היו לקידום האלבום Invisible Touch'' בין 1986 ל-1988. בהופעות היה השיר בגרסה קצרה לאחר שהוטא מנוגן ברצף לאחר Invisible Touch.
זה נוגן גם בהופעות לקידום האלבום הבא של הלהקה, We Can't Dance וסיבוב ההופעות בשם Turn It On Again: The Tour.
במשך השנים, בביצוע השיר המתופף פיל קולינס, העמיק את קולו.
Tomorrowland (טומורולנד, בתרגום חופשי: ארץ המחר) הוא פסטיבל מוזיקת דאנס-אלקטרונית המאורגן על ידי חברת הבידור ההולנדית ID&T.
הפסטיבל מתקיים משנת 2005 בכל קיץ, בעיירה בום שבבלגיה, קרוב לאנטוורפן.
Tomorrowland הוא אחד מפסטיבלי המוזיקה הבולטים בעולם.
הפסטיבל מעוצב בסגנון סיפורי אגדות, הכולל פיות, נסיכות וכדומה.
הפסטיבל מציע מגוון רחב של תתי-סוגות של מוזיקה אלקטרונית.
משנת 2005, הפסטיבל נערך בעיירה בום שבבלגיה והוא כולל הופעות של תקליטנים בינלאומיים.
בשנת 2009, בפסטיבל היו 9 במות שונות של הופעות חיות..
הפסטיבל הראשון נערך ב-14 באוגוסט 2005, ובו הופיעו התקליטנים פוש (M.I.K.E), ארמין ואן ביורן, קור פיג'נמן, טכנובוי וקון.
הפסטיבל השני נערך ב-30 ביולי 2006, וכלל את ארמין ואן ביורן, דייוויד גטה, פרד בייקר, DJ זאני, רות'לס, ומרקו ביילי.
התקליטן פול אוקנפולד היה אמור להופיע גם אך הופעתו בוטלה זמן קצר לפני האירוע מכיוון שהיה בסיבוב הופעות עם מדונה.
בשנה השלישית, הפסטיבל התקיים במשך יומיים בפעם הראשונה בתולדות הפסטיבל, ב-28 וב-29 ביולי 2007.
ב-2008, הפסטיבל נערך ב-26-27 ביולי, ובפעם הראשונה, הופיעו למעלה מ-100 תקליטנים בפסטיבל ונכחו בו מעל ל-50,000 מבקרים.
ב-2010, התקליטנים דימיטרי וגאס ולייק מייק, דאדה לייף וטארה מקדונלד כתבו את ה"המנון" הרשמי של הפסטיבל, הנקרא "Tomorrow/Give Into The Night", וביצעו אותו פעמיים בבמה המרכזית של הפסטיבל, מיד אחרי ההופעה של חבורת Swedish House Mafia.
השיר הגיע למקום החמישי במצעד המוזיקה המסחרי של בלגיה והוא ההמנון הנמכר ביותר של הפסטיבל עד כה.
הפסטיבל השביעי בשנת 2011 נערך בפעם הראשונה במשך שלושה ימים.
כמה ימים לאחר שהחלה מכירת הכרטיסים לפסטיבל, הם אזלו.
בפסטיבל ביקרו למעלה מ-180,000 אנשים.
באירוע הופיעו דייוויד גטה, האחיות Nervo, Swedish House Mafia, אביצ'י, טייסטו, 2ManyDJ's, קרל קוקס, פול ואן דייק, טנסנייק, ליידבאק לוק, ברודינסקי, De Jeugd Van Tegenwoordig ועוד עשרות אחרים.
הפסטיבל נבחר ל"פסטיבל המוזיקה הטוב ביותר" בטקס פרסי מוזיקת הדאנס הבינלאומי.
משנת 2012, Tomorrowland משתפת פעולה עם חברת התעופה בראסלס איירליינס, כדי שלאנשים המגיעים לפסטיבל תהיה אפשרות לקנות חבילות נופש בלעדיות ומוזלות הכוללות טיסות וכרטיסים לפסטיבל.
בשנת 2012, הפסטיבל נערך בין ה-27 ל-29 ביולי, בפארק הלאומי של דה שהורר שבעיר בום, בלגיה.
באירוע הופיעו כ-400 תקליטנים, וביניהם סקרילקס, אביצ'י, מרקו ביילי, סקאזי, דייוויד גטה, התאומות Nervo, הארדוול, Swedish House Mafia, אפרוג'ק, סטיב איוקי, קרל קוקס, Bloody Beetroots, פול ואן דייק, צ'אקי, מרטן סולבג, פאטבוי סלים, דימטרי וגאס & לייק מייק ופנדולום.
למעלה מ-185,000 מבקרים מ-75 מדינות שונות נכחו בפסטיבל, כאשר כ-35,000 מהם לנים ב-Dreamville (אזור מיוחד ששייך לפסטיבל כדי לישון בו).
בפסטיבל התשיעי, שנערך בין ה-26 ל-29 ביולי 2013 בפארק הלאומי של דה שהורר שבעיר בום, בלגיה, נמכרו 90,000 כרטיסים, שיועדו למכירה רק לבלגים ואזלו תוך פחות מ-12 דקות.
90,000 הכרטיסים האחרים נמכרו לאנשים משאר רחבי העולם ואזלו תוך פחות משעתיים.
ההמנון הרשמי של הפסטיבל ב-2013 היה הסינגל "Chattahoochee" שאותו יצרו התקליטנים דימיטרי וגאס & לייק מייק.
ב-27 במרץ 2014 זכה הפסטיבל בפרס ה-IDMA לאירוע המוזיקה הטוב ביותר.
בשנת 2014 הפסטיבל נערך במשך 6 ימים, לכבוד מלאת עשור לפסטיבל, מ-18 ביולי עד 20 ביולי ומ-25 ביולי עד 27 ביולי.
ב-1 בדצמבר 2015, יצא לאקרנים סרט על הפסטיבל שנקרא "This Was Tomorrow".
בעקבות מגפת הקורונה, לא נערך הפסטיבל בשנים 2020 ו-2021. הפסטיבל חזר לפעילות בשנת 2022.
בשנת 2025, עלתה הבמה הראשית (המיינסטייג') באש כיום וחצי בלבד טרם כניסת הקהל לסבב הראשון של הפסטיבל באותה השנה.
שריפת הענק שככל הנראה נגרמה מכשל טכני ופרצה במחסן שבו אוחסנו זיקוקים אמנם כילתה את הבמה לגמרי, אך למרבה המזל לא נפגע איש באירוע.
להקת מטאליקה, שסיימה סיבוב ההופעות אירופי ביום השריפה, הטיסה למחרת את הבמה שלה מאוסטריה לבלגיה כדי שהפסטיבל ישתמש בה.
ב-18 בפברואר 2013 הכריזו המארגנים של Tomorrowland על פסטיבל חדש הנקרא "TomorrowWorld" (בתרגום חופשי: "עולם המחר"), והוא מתקיים מדי שנה בגבעות צ'אטאוצ'י שבמדינת ג'ורג'יה שבארצות הברית.
ב-2 במרץ 2016 הודיעו מארגני הפסטיבל כי הוא לא יתקיים בשנה זו עקב מחדלים שאירעו בפסטיבל שלפניו כגון ביטול הסעות בגלל סערה וגשמים עזים, לינה בגשם ובבוץ בכפר האוהלים של הפסטיבל ועוד.
ב-20 ביולי 2014, בזמן הופעתו של ה-DJ דייוויד גטה, הוא הכריז כי פסטיבל חדש מטעם המארגנים של הפסטיבל הרשמי יתקיים בסאו פאולו, ברזיל ויקרא "Tomorrowland Brazil".
Tomorrow We Die Alive (מאנגלית: מחר אנחנו מתים בחיים) הוא האלבום הרביעי של להקת הדת'קור האמריקאית בורן אוף אוסיריס.
האלבום יצא לאור באוגוסט של שנת 2013.
Tom Clancy's The Division הוא משחק פעולה-תפקידים רב משתתפים מגוף שלישי המתרחש בעולם פתוח עם אלמנטים ממשחקי הישרדות שפותח על ידי Ubisoft Massive ומופץ על ידי יוביסופט.
המשחק יצא לפלטפורמות ה-Microsoft Windows, ה-PlayStation 4 וה-Xbox One ב-8 במרץ 2016. המשחק הוכרז ב-E3 בתערוכה בשנת 2013, שם הוצג המשחק לראשונה בסרטון גיימפליי באורך 7 דקות.
במהלך אירועי הבלאק פריידיי הופץ זן של אבעבועות שחורות על גבי שטרות הדולרים בניו יורק.
מנהטן נכנסה להסגר צבאי מחשש להתפרצות המגפה.
לאחר שמצב חירום הוכרז, ממשל ארצות הברית הפעיל יחידה של סוכנים רדומים במנהטן כדי לרסן את הכאוס.
"Toneladas" הוא שיר שהוקלט על ידי הזמרת הקולומביאנית שאקירה, מתוך אלבום האולפן האחד עשר שלה, El Dorado.
השיר הוא השיר ה-13, והוא הרצועה הסוגרת מתוך האלבום.
פירוש שם השיר הוא: "טונים", משמע משקל כבד.
ומפה ניתן להבין שהשיר מדבר על תחושת עצב, ריקנות וגם בדידות.
לאורכו של השיר שומרת שאקירה על קצב אחיד ושקט.
השיר הוא בין הבודדים באלבום שאותם שאקירה שרה בצורה שקטה בלבד.
השיר נכתב והופק על ידי שאקירה, לואיס פרננדו אוצ'ואה וסופה דאפס.
לשיר הועלתה תמונה לערוץ ה-Vevo של הזמרת, ונכון למרץ 2020, מונה הצפיות שלה עומד על קרוב ל-7 מיליון צפיות.
בספוטיפיי זכה השיר להצלחה גם כן, כאשר צבר למעלה מ-15.9 מיליון השמעות.
ToneLoc היה כלי לסריקה אוטומטית של מספרי טלפון.
ToneLoc מאפשר למשתמש בו לבצע סריקות אחר רכיבי תקשורת, מודמים, תיבות דואר קולי, PBX ועוד.
ניתן להשתמש בכלי דרך ממשק שורת הפקודה המותאם למערכות הפעלה MS-DOS, פותח על ידי כריס למפרכט (Chris Lamprecht) ומוצ'ו מאס (Mucho Maas) ושוחרר לראשונה בתחילת שנות ה-90.
שם הכלי הוא משחק זהה לשמו של הראפר והשחקן האמריקאי טון לוק (Tone Loc).
קוד המקור של ToneLoc שוחרר בתאריך 17 באפריל 2005.
TLRs) Toll-like receptors) הם סוג של חלבונים ששייכים למערכת החיסון המולדת.
חלבוני TLR הם קולטנים שמופיעים על פני תאים מציגי אנטיגן (APC), כגון מאקרופגים ותאי דנדריט, וכן על תאים נוספים כמו לימפוציטים ותאי אפיתל.
הקולטנים משמשים לזיהוי פתוגנים ולתחילת תגובה דלקתית.
למשל, TLR4 שמזהה LPS, חלבון אשר מופיע בממברנה החיצונית של חיידקים גראם-שליליים, ו-TLR3 שמזהה RNA דו-גדילי (אופייני לווירוסים).
מקור השם הוא בגן toll שזוהה בזבוב הדרוזופילה בשנת 1985.
"Tonta" (בעברית: "מטופש") הוא סינגל שהוקלט על ידי הצמד הלטיני ר.ק.מ & קני-ווי ביחד עם זמרת הרגאטון הדומיניקנית נאטי נטשה.
השיר יצא לאור ב-9 בפברואר 2018, כסינגל שלא מתוך אלבום, על ידי חברת התקליטים פינה רקורדס.
השיר הגיע למקום ה-29 במצעד סוף השנה שברפובליקה הדומיניקנית.
השיר נכתב על ידי נאטי נטשה, רפאל פינה ור.ק.מ & קני-ווי ומפיקו טרם נודע.
השיר הוא שיר בסגנון הרגאטון, המשלב בתוכו גם את סגנון הפופ הלטיני; שני סגנונות אלו מאפיינים שירים נוספים של ר.ק.מ & קני-ווי ונטשה.
שיתוף פעולה זה, הוא הראשון של הצמד עם נטשה.
הווידאו קליפ הנלווה שיצא עבור השיר פורסם ב-9 בפברואר 2018 בערוץ היוטיוב של פינה רקורדס.
בתחילת הקליפ ניתן לראות את נאטי נטשה על במה, בתוך בר.
לאחר מכן, ניתן לראותה רוקדת על מיטה אשר נמצאת בתוך גינה.
לאורכו של הקליפ, היא מבצעת את מילות השיר, בעת שהצמד מבצע תנועות ריקוד שונות.
נכון ליוני 2020, מונה הצפיות של הקליפ עומד על למעלה מ-430 מיליון צפיות.
אזורתאריך יציאהפורמטחברת תקליטיםמקורכלל העולם9 בפברואר 2018הזרמת מוזיקה • הורדה דיגיטליתפינה
Tom & Jerry: The Movie (ביפנית: トム＆ジェリー ザ ムービー, בעברית: טום וג'רי: הסרט) הוא משחק וידאו שמבוסס על הסרט "טום וג'רי: הסרט" שהופץ לראשונה בשנת 1992. המשחק פותח ופורסם על ידי "סגה" בשנת 1992 עבור מערכת Sega Master System.
שנה לאחר מכן, בשנת 1993, המשחק פורסם בסגה גיים גיר עם שלבים שונים.
למרות שלמשחק ולסרט יש אותו שם, למשחק אין שום קשר לסרט.
בגרסת "Sega Master System", טום החתול רודף אחרי ג'רי העכבר במרדף גדול והרפתקני בתוך הבית, מחוץ לבית, בארץ ושוב בתוך הבית.
בסוף המשחק טום תופס את ג'רי לכמה רגעים.
בגרסת "סגה גיים גיר", טום רודף אחרי ג'רי בשביל לחפש אוצר נסתר.
טום וג'רי הולכים מהבית לאי שבו קבור האוצר.
השחקן יכול לשלוט בדמותו של טום בלבד.
במשחק השחקן צריך לרדוף אחרי ג'רי דרך שלבים שונים.
ג'רי מעכב את ההתקדמות של טום על ידי הנחת מלכודות נפץ.
טום יכול לטפס, לקפוץ ולזנק.
ג'רי יכול להיתפס רק בסוף המשחק על ידי פתרון חידה, אבל אפשר לתפוס אותו מוקדם יותר ברמה גבוהה יותר.
ברגע שטום תופס את ג'רי, ג'רי מצליח לברוח וממשיכים לשלב הבא.
Toni Braxton (בעברית: טוני ברקסטון) הוא אלבום הבכורה של הזמרת-יוצרת האמריקאית, טוני ברקסטון.
אלבום הבכורה יצא ב-13 ביולי 1993, על דיי חברות התקליטים לה-פייס רקורדס ואריסטה רקורדס.
האלבום הופק על ידי אל, איי ריד (אשר בהמשך הפך למנכ"ל חברת התקליטים דאף ג'אם, הזמר בייביפייס ודארלי סימונס.
הסינגל הראשון מהאלבום היה השיר "Another Sad Love Song" אשר הגיע למקום ה-7 בארצות הברית ולקום ה-2 במצעד שירי ה-R&B וההיפ-הופ.
הסינגל השני מהאלבום היה השיר "Breathe Again" אשר הגיע לחמישייה הפותחת גם במצעד האמריקאי הרשמי וגם במצע שירי האר אנד בי וההיפ-הופ ואף גם בממלכה המאוחדת.
האלבום נחת במקום ה-36 בארצות הברית, אך בהמשך הגיע למקום הראשון שם שהה במשך שבועיים.
בנוסף הוא גם שהה 3 שבועות בראש מצעד אלבומי ה-R&B/היפ-הופ.
נכון להיום מכירותיו עומדות על 5,135,000 עותקים בארצות הברית ו-10 מיליון עותקים בכל העולם.
האלבום זכה לביקורות חיוביות ואף זיכה את ברקסטון ב-3 פרסי גראמי בקטגוריות "האמן החדש הטוב ביותר" ו"הביצוע הווקאלי הטוב ביותר בשיר R&B" של שני שירים מהאלבום.
בנוסף היא גם זכתה בשני פרסי AMA בקטגוריות "אמן ה-R&B/הנשמה החדש המועדף" ו"האמן החדש המועדף בתחום מוזיקה עכשווית למבוגרים".
ביפן האלבום יצא לאור בשם "Love Affair" והחוברת הלוותה לאלבום תורגמה ליפנית.
המשחק שוחרר לפלטפורמות Microsoft Windows, PlayStation 4 ו-Xbox One ב-1 בדצמבר 2015. המשחק שם דגש גדול על הרס סביבתי (כלומר אפשרויות הרס ושינוי במפה עצמה, כמו פיצוץ קיר) ושיתוף פעולה בין חברי הקבוצה.
בכל סבב כל שחקן מקבל שליטה על דמות התקפה או הגנה במצבי משחק שונים הכוללים השתלטות על חדר, חילוץ בן ערובה וניטרול פצצה.
המשחק לא מכיל מצב קמפיין (כלומר מצב משחק יחיד עם עלילה), אך אף על פי שהדגש הוא על מצב מרובה משתתפים, עדיין יש מספר משימות אותן ניתן לבצע לבד כאשר מטרתן לאמן את השחקנים החדשים ולהכיר אותם לריינבו.
על מנת לדמות מצבי בני ערובה אמיתיים, מפתחי המשחק התייעצו וביקרו יחידות עלית ללוחמה בטרור.
מנוע המשחק הוא AnvilNext 2.0 והוא זה שמאפשר את אפשרויות ההרס במפה.
המשחק הוכרז באירוע E3 2014; הוא היה מועמד ל-4 פרסים וזכה לתשבחות חיוביות רבות, בייחוד על מצב מרובה המשתתפים ועל האופי הטקטי של המשחק.
עם זאת, המשחק ספג גם ביקורות על התוכן הדל והמחסור במערכת התקדמות.
החברה הוציאה עדכונים, שיפורים וחידושים רבים והמשחק זכה לביקורות חיוביות יותר ויותר.
החברה יצרה שיתוף פעולה עם ESL וזה תרם להפיכתו של המשחק לכותר נוסף של ספורט אלקטרוני.
בפברואר 2019 דווח על כ-45 מיליון שחקנים בכל הפלטפורמות.
Rainbow Six Siege הוא משחק יריות בגוף ראשון בו שחקנים בוחרים דמות מתוך מספר רב של דמויות מלאומים שונים, בעלות גאדג'אטים, נשחקים ותכונות שונות.
הדמויות מחולקות ל-2 קבוצות: התקפה והגנה והדבר מוביל לכך שלעיתים קרובות הקבוצות המתחרות לא מאוזנות ביכולות שלהן.
לפיכך המשחק שם דגש על טקטיקה כבר משלב בחירת הדמויות והתכנון הראשוני.
הדמויות הבסיסיות אשר יצאו עם הפצת המשחק לראשונה שייכות ליחידות ה-SWAT, GIGN, GSG-9, SAS והספצנאז; כל יחידה בסיסית כוללת 2 דמויות התקפיות ו-2 הגנתיות.
בכל רבעון יוצא עדכון חדש הכולל בתוכו 2 דמויות חדשות, לרוב אחת התקפית ואחת הגנתית כך שהתווספו דמויות רבות נוספות.
שחקנים חדשים מתחילים עם דמות בסיסית הנקראת Recruit (טירון), אשר אין לה גאדג'ט, מסוגלת להניח קיר מיגון אחד בלבד והיא יכולה להשתמש רק בכוונת ברזל.
לאחר כל משחקון השחקן צובר כסף איתו הוא יכול לקנות בהדרגה דמויות שונות.
לכל דמות יתרונות וחסרונות וכל דמות דורשת טקטיקה שונה, לפיכך ההתקדמות לא מתבצעת על ידי קניית דמויות אלא על ידי פיתוח החשיבה הטקטית, מהירות התגובה ועבודת הצוות של השחקנים.
משחקון הוא מספר סבבים במהלכם 2 קבוצות, 5 שחקנים כל אחת, מתחרות זו בזו (PVP) באותו מצב משחק.
המטרות בכל משחקון משתנה בהתאם למצב המשחק שנקבע מראש וכוללות:
Hostage: על הקבוצה ההתקפית לחלץ את בן הערובה בשלום, כאשר הקבוצה ההגנתית מטרתה לשמור על בן הערובה עד לסיום הזמן.
Secure Area: על הקבוצה ההתקפית להשתלט על חדר מוגדר, כאשר הקבוצה ההגנתית מטרתה לשמור על דומיננטיות בחדר זה (כלומר כאשר יש 2 מתקיפים ומגן אחד, המתקיפים יצליחו לטהר את החדר).
Bomb: על הקבוצה ההתקפית לנטרל את הפצצה בעזרת הטמנת תוכנה בתוך החדר המוגדר, כאשר הקבוצה ההגנתית מטרתה לשמור על הפצצה ולמנוע את הטמנת התוכנה.
כאמור כל משחקון מורכב ממספר סבבים, כאשר כמות הסבבים נקבעת על פי מצב המשחקון (פירוט בהמשך).
המגנים לעומת זאת, ינצלו את הזמן הזה על מנת להטמין מלכודות, למגן את הקירות, לאתר ולהשמיד את המצלמות של המתקיפים ולהתמקם במקומות נסתרים ויעילים.
הסבב עצמו אורך 3–4 דקות (בהתאם למצב המשחקון) ובמהלכן כל צד כבר השיג את המידע הבסיסי אותו הוא צריך על מנת להתחיל.
ככלל, כל סבב בכל מצב משחק, יוכרע אם כל השחקנים של צד מסוים מתו.
כאשר שחקן נהרג על ידי שחקן אחר, הוא יוכל לראות את שמו וכן יראה סרטון קצר המראה כיצד הוא מת מנקודת מבטו של היריב שהרג אותו.
כאשר שחקן מת הוא לא יכול לחזור לחיים באותו סבב, אלא יחכה לתחילת הסבב הבא.
המשחקיות עצמה מעודדת קרבות מטווח קצר ומתאפיינת בשיטות לוחמה אורבנית הכוללות טיהור חדרים, פתיחת זיגים, הרס קירות, שימוש ברימוני נפץ והלם וריבוי תת-מקלעים ורובי סער.
כמו כן, הסאונד מהווה מרכיב חשוב במשחק, שכן ניתן לשמוע את הצעדים של כלל הדמויות, דבר המשפיע ישירות על מהלכים והחלטות בזמן אמת.
שחקנים רבים מתאגדים בקבוצות ומשתמשים בצ'אט או במיקרופון על מנת לתאם את התוכניות שלהם מראש, לספק מידע לחבריהם בזמן אמת ולתאם את התקדמות וטיהור החדרים בצורה הדרגתית ויעילה.
כמו כן, קבוצות כאלו מצליחות לייעל את התיאום בין היכולות, כלי הנשק והגאדג'טים של הדמויות מאותה קבוצה על מנת ליצור א-סימטריה ולהפר את האיזון בין הקבוצות, ובכך שיתוף הפעולה מתבטא בצורה הטובה ביותר.
Newcomer: מצב הפתוח אך ורק לשחקנים עד רמה 50 ומכיל 3 מפות בלבד.
מיועד לשחקנים חדשים ומאגד אך ורק אותם.
Quick Match: המצב הקלאסי, מכיל את כל המפות הקיימות במשחק ופתוח לכלל השחקנים.
Unranked: מצב המדמה את Ranked, אך ללא דירוג.
Ranked: מצב תחרותי המכיל אך ורק את מצב המשחק פצצה.
כמו כן בתחילת כל משחקון במצב זה, כל צד יבחר דמות התקפה ודמות הגנה שהוא מסיר למשך כל הסבבים עד לסיום המשחקון (סך הכל 4 דמויות חסומות לכולם בכל משחקון).
הבדל נוסף הוא שכאן כל צד מתחיל בהגנה או התקפה ונשאר בצד זה למשך 3 תורות.
בכל עונה (רבעון) הדירוג מתאפס ומתחיל מחדש.
לפיכך בתחילת כל עונה, כל שחקן יצטרך לשחק 10 פעמים במצב Ranked אשר יקבעו את הדירוג הראשוני שיקבל לאותה עונה.
מעתה ואילך כל הפסד או ניצחון במשחקון יגרע או יוסיף ניקוד וישפיע על הדירוג של השחקן.
ככל שהשחקן משחק יותר משחקונים, כך כמות הנקודות שנגרעות או מתווספות לו קטנה, והדירוג שלו למעשה מתייצב.
הבדלים בין מצב Ranked למצב Quick Match:
שחקנים נכנסים לקבוצות על פי דירוג והיריבים בדירוג דומה
המערכת עובדת על עיקרון "הקבוצה הטובה ביותר ב-5 הסבבים":
על הקבוצה לנצח לפחות ב-4 סבבים
על הקבוצה להיות בהפרש של לפחות 2 ניצחונות
מקסימום הסבבים עומד על 9
כמות הכסף שמקבלים עם ניצחון, גבוהה פי 2 מב-Quick Match
יציאה ממשחקון באמצע, תוביל לענישה כספית (50% פחות) וחסימה ממצב Ranked למשך זמן מסוים (15 דקות ויותר)
זמן הסבב עומד על 3 דקות במקום 3 דקות ו-30 שניות
בתחילת כל משחק, כל קבוצה בוחרת דמות הגנה ודמות התקפה שהן חוסמות למשך כל המשחקון
האם הקבוצה ניצחה או לא
ניקוד ויחס הרג/מוות לא משפיעים על הדירוג
הבדלי רמות גבוהים משמעותית בין הקבוצות ישפיעו בצורה דרמטית על שיטת המידרוג:
אם קבוצה בדירוג ארד תפסיד לקבוצה בדירוג זהב, לא יהיה שום שינוי בדירוג שלהם
אם קבוצה בדירוג זהב תפסיד לקבוצה בדירוג ארד, יהיה שינוי משמעותי בדירוג שלהם
יציאה מהמשחקון באמצע, תוביל בהכרח לירידה בדירוג, גם אם הקבוצה בסופו של דבר ניצחה:
יציאה מהמשחק או חוסר פעילות נחשבים
בעיות אינטרנט/תקשורת יחשבו להפסד אם הקבוצה הפסידה, אך לא יחשבו לניצחון אם הקבוצה ניצחה (מסיבה זו, שחקנים אשר משחקים במצבי המשחק Ranked ו-Unranked וחווים בעיות אינטרנט אשר גורמות לניתוקים, יכולים להיכנס למשחק מחדש ולהתחבר ישירות לאותו משחקון שהם היו בו, ללא קבלת עונש)
הדירוג עצמו מבוסס על נקודות בשם MMR) MatchMaking Ranking) ואם שני שחקנים רוצים לשחק ביחד, עליהם להיות בעלי הפרש MMR של עד 1000 (למשל: שחקן א' עם דירוג 1000 ושחקן ב' עם דירוג 2300, לפיכך הם לא יכולים לשחק אחד עם השני).
המשחק מכיל (נכון לדצמבר 2019) 52 דמויות - 26 התקפיות ו-26 הגנתיות.
כל דמות מתאפיינת בלאום, כלי נשק (כולל אקדחים), גאדג'טים, חפצים ותוספות שונות.
להלן טבלה המכילה את כל הדמויות נכון לדצמבר 2019:
Terrorist Hunt: מצב משחקון בו השחקנים קבוצה של 5 שחקנים נלחמים נגד בוטים (PVE) במצבי משחק השתלטות או פצצה ולהם רמות קושי שונות הניתנות לבחירה מראש.
Situations: מצב משחק סינגל (שחקן יחיד) בו על השחקן להשלים משימות שונות המדמות מצבים של לוחמה אורבנית.
Tactical Realism: גרסה של משחקים תחרותיים, בה אין תצוגה עילית (HUD), את האפשרות לסמן אויבים ואת האפשרות לראות את חברי הצוות דרך קירות.
3 שנים לאחר השבתת תוכנית ריינבו, ישנה נסיקה בבפעילות חבלנית, כאשר "המסיכה הלבנה" הוא הבולט ביותר.
היעדים של הארגון לא ידועים, אך הוא גורם לנפגעים רבים ולכאוס ברחבי העולם.
על מנת להתמודד עם האיום החדש, תוכנית ריינבו קמה לתחייה כאשר בראשה המנהיגה Six.
Six מגייסת לוחמים מיחידות עילית ברחבי העולם ומאמנת אותם על מנת שיוכלו להתמודד בהצלחה עם המסיכות הלבנות.
השיא מתרחש כאשר המסיכות הלבנות מטמינים פצצות כימית באוניברסיטת בארטלט - לשם נשלחים הלוחמים של פרויקט ריינבו, במטרה לנטרל את הפצצות בזמן ולמגר את האיום של המסיכות הלבנות שנכחו במקום.